Jela Mlčochová

Jela Mlčochová (* 9. december 1959, Revúca) je slovenská spisovateľka, vydavateľka a prekladateľka.

Život a tvorba 
Narodila sa v Revúcej v lekárskej rodine. Základnú školu navštevovala v Banskej Bystrici, študovala na gymnáziách v Novom Meste nad Váhom a v Senici, kde v roku 1978 zmaturovala. V rokoch 19781982 študovala na Právnickej fakulte UK v Bratislave. Po ukončení vysokoškolského štúdia pracovala ako právnička v manželskej a predmanželskej poradni v Senici. V roku 1990 založila vydavateľstvo Arkus v Senici, od roku 1992 je jeho riaditeľkou.

Začala publikovať poviedky v časopise Slovenka, krátke prózy a fejtóny pre deti v časopise Kamarát a preklady z francúzštiny v Živote a Exprese. Nadviazala spoluprácu s rozhlasom a televíziou. Roku 1980 knižne debutovala vo vydavateľstve Slovenský spisovateľ v edícii Nová próza zbierkou poviedok Jazero. Pre jej tvorbu je charakteristická jazyková úspornosť a kompozičná dôslednosť. Využíva aj zmysel pre detail ako dynamizujúci prvok literárneho textu. Má schopnosť modelovať záhadu a vybudovať okolo nej napínavý dej. Píše dva časopisy pre deti mladšieho školského veku - Detské doplňovačky a Hádajko. Prekladá z češtiny a francúzštiny.

Dielo

Tvorba pre mládež 
 1990 – Hľadajte muža v maske (detektívka)
 1996 – Adrianin prvý prípad (detektívka)
 1996 – Kto kradol v cirkuse Zlatá hviezda?
 1997 – Kto vyčíňal v Starom lese
 1999 – Čo sa prihodilo vo filmovom ateliéri bratov Maxovcov
 2003 – Stratený egyptský poklad (detektívka)
 2004 – Zabudnutá africká kliatba (detektívka)
 2004 – Čo dokáže sedmička a iné hlavolamy (zbierka hlavolamov pre deti)
 2011 – Kto kradol v cirkuse Zlatá hviezda
 2012 – Zvieratá
 2013 – V lese
 2014 – Strašidelný hrad
 2014 – Dračí zub
 2014 – Zábavné hlavolamy 2 (hlavolamy)
 2015 – Bludiská a iné hlavolamy (hlavolamy)
 2017 – Zábavné hlavolamy 3 (hlavolamy)
 2023 – Bludiská a iné hlavolamy 2 (hlavolamy)

Tvorba pre dospelých 
 1980 - Jazero (zbierka poviedok)
 1985 - Klebetnica (zbierka poviedok)
 2010 - Kvapky ohňa

Preklady z češtiny 
 1991 - Jaroslav Foglar: Prístav volá
 1992 - Jaroslav Foglar: Príbeh Svornej sedmy
 1993 - J.M.Troska: Kapitán Nemo I. - III.
 1997 - Václav Richer: Anekdoty spod lavice
 1998 - V.Macourek: O Konrádovi, ktorý písal nosom

Preklady z francúzštiny 
 2005 - Ch. Cahour: Môj pes ide do školy
 2005 - G.Majax: Žartovné kúzla na voľné chvíle
 2006 - Jacqueline Monsigny: Rebelka Bianka
 2007 - A.-M. Pol: Nina, vychádzajúca hviezda
 2007 - A.-M. Pol: Moja voľba
 2007 - Ch. Féret-Fleury: Za každú cenu
 2007 - Ch.Féret-Fleury: Žriebä z Garriques
 2007 - P. d'Anterny: Biely lev
 2007 - kol.: Pravda či omyl? 250 otázok a odpovedí
 2008 - A.-M. Pol: Prvé vystúpenie
 2008 - A.-M. Pol: Znova na javisku
 2008 - B.Bellac: Hry na prázdniny
 2008 - Ch. Féret.Fleury: Nočný jazdec
 2008 - S.Jacquet: Deň, keď som vyrástla
 2009 - A.-M. Pol: Chlapec odinakiaľ
 2009 - B.Bellac: Relaxačné hry
 2009 - Gudule: Chlapec, ktorý žil v mojej hlave
 2010 - B.Bellac: Hry na voľný čas 
 2010 - Gudule: Nočná gazela
 2010 - kol: Vieš, že...
 2011 - A.-S.Baumann: Kone a poníky
 2011 - A.Vandewiele: Divé zvieratá
 2011 - Ch. Féret-Fleury: Búrka v klube
 2011 - M.Amelin: Stretnutie na Pobreží lásky
 2012 - A.-M. Pol: Nina v svetle reflektorov
 2012 - A.Vandewiele: Piráti
 2014 - A.Vandewiele: Hrady
 2016 - J. Monsigny: Cárov syn
 2017 - J. Monsigny: Jazdec z Petrohradu
 2017 - P.Naud: 100 zábavných testov pre bláznov do testov
 2020 - J. Monsigny: Kráska z Louisiany
 2020 - M. Féret-Fleury: Elijah (Ready 1)
 2021 - P. Le Roy: V dome
 2022 - M. Féret-Fleury: Cassandra (Ready 2)

Tvorba pre film a televíziu 
 1981 - filmová poviedka pre Film Princezná z vilovej štvrte
 1985 - scenár k televíznej komédii Čierna jazda

Časopisecká tvorba 
 Od roku 2003 - Detské doplňovačky
 Od roku 2009 - Hádajko

Ocenenia:
 1997: Cena Medzinárodného domu umenia pre deti Bibiana: Najlepšia detská kniha jesene za dielo Adrianin prvý prípad

Referencie 

Slovenskí spisovatelia
Slovenskí spisovatelia pre deti a mládež
Slovenskí prozaici
Slovenskí prekladatelia
Spisovatelia detektívok
Ženy v slovenskej literatúre
Absolventi Právnickej fakulty Univerzity Komenského v Bratislave
Osobnosti z Revúcej